text: ডোমিনিক গুটিয়েরেজ (জন্ম এপ্রিল ৫, ১৯৯৭) একজন আমেরিকান পেশাদার কুস্তিগির। তিনি বর্তমানে ডাব্লিউডাব্লিউই এর সাথে চুক্তিবদ্ধ, যেখানে তিনি স্ম্যাকডাউন ব্র্যান্ডের হয়ে কুস্তি লড়েন।
  
  গুটিয়েরেজ তৃতীয় প্রজন্মের রেসলার, যেহেতু তিনি রে মিস্টেরিও জুনিয়রের ছেলে এবং সেই সাথে রে মিস্টেরিও সিনিয়রের বড় ভাইপো।
  
  প্রারম্ভিক জীবন
  ডোমিনিক গুটিয়েরেজ অ্যাঞ্জি এবং অস্কার গুটিয়েরেজের পুত্র, এপ্রিল ৫, ১৯৯৭ সালে জন্মগ্রহণ করেছিলেন। তাঁর আলেয়া নামে একটি ছোট বোন রয়েছে। গুটিয়েরেজ তৃতীয় প্রজন্মের পেশাদার কুস্তিগীর, কারণ তাঁর বাবা অস্কার এবং তাঁর বড় মামা মিগুয়েলও রেসলার ছিলেন।
  
  পেশাদারি কুস্তি জীবন
  
  বিভিন্ন উপস্থিতি এবং ইন-রিং অভিষেক (২০১৯–বর্তমান)
  ২০১৯ সালের ১৯ মার্চ, স্ম্যাকডাউন এর পর্বে গুটিয়েরেজ তার বাবা রে মিস্টেরিওর সাথে উপস্থিত ছিলেন এবং রে মিস্টেরিও ঘোষণা করেছিলেন যে তিনি রেসেলম্যানিয়া ৩৫-এ সামোয়া জো এর মুখোমুখি হবেন। মিস্টেরিও ও জো-র মধ্যে বিরোধ চলাকালীন সময়ে তিনি আবার এপ্রিল থেকে জুনের মধ্যে উপস্থিত হয়েছিলেন। পরবর্তী মাসগুলোতে, তিনি‌ সার্ভাইভার সিরিজ-এ ব্রক লেজনারের বিপক্ষে রে-এর ডাব্লিউডাব্লিউই চ্যাম্পিয়নশিপ ম্যাচে হস্তক্ষেপ সহ তার বাবার স্টোরিলাইন এবং ম্যাচগুলোতে জড়িত ছিলেন।
  
  ২০২০ সালের মে মাসে, তাঁর বাবা চোখের গুরুতর আঘাতের (কেইফবে) শিকার হওয়ার পরে সেথ রলিন্স এবং তার সতীর্থ মারফি এবং অস্টিন থিওরির বিরুদ্ধে তিনি তার বাবাকে সহায়তা করেছিলেন। এক্সট্রিম রুলস দ্যা হরর শোতে, মিস্টেরিও আই ফর এন আই ম্যাচে তার একটি চোখ হারায়, যেখানে কেবল সকেট থেকে প্রতিপক্ষের চোখের অক্ষিগোলকটি সরিয়ে দেওয়ার পর বিজয়ী ঘোষিত হতে পারে। এরপর ডোমিনিক প্রতিশোধ নিতে ব্যর্থ হয় এবং তার বাবার সহযোগী অ্যালিস্টার ব্ল্যাক তাকে রক্ষা করে।
  
  তথ্যসূত্র
  
  বহিঃসংযোগ
   
  
  বিষয়শ্রেণী:ক্যালিফোর্নিয়ার পেশাদার কুস্তিগির
  বিষয়শ্রেণী:মেক্সিকীয় বংশোদ্ভূত মার্কিন পেশাদার কুস্তিগির
  বিষয়শ্রেণী:মার্কিন পুরুষ পেশাদার কুস্তিগির
  বিষয়শ্রেণী:১৯৯৭-এ জন্ম
  বিষয়শ্রেণী:জীবিত ব্যক্তি
title: ডোমিনিক মিস্টেরিও